ธกส.เล็งฮับการเงิน หนุนเกษตรกรชนบท
ธ.ก.ส.ยกระดับเป็น ศูนย์กลางการเงินภาคเกษตรและชนบท หนุนออมเงิน ตั้งเป้ายอดคงค้าง 3.15 แสนล้าน
20 มี.ค. 2561

ธ.ก.ส.ยกระดับเป็น ศูนย์กลางการเงินภาคเกษตรและชนบท หนุนออมเงิน ตั้งเป้ายอดคงค้าง 3.15 แสนล้านนายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยถึงทิศทางการดำเนินงานด้านเงินฝากในปีบัญชี 2561 ซึ่งจะเริ่มในวันที่ 1 เม.ย.นี้ ว่า ต้องการสนับสนุนให้เกษตรกรรายย่อยออมเงินเพิ่มขึ้น โดยตั้งเป้าหมายเพิ่มเงินฝากเกษตรกรรายย่อย 5% คิดเป็นเม็ดเงิน 1.5 หมื่นล้านบาท ซึ่งได้ปรับผลิตภัณฑ์เงินฝากและการออกสลากรูปแบบใหม่ให้ตอบโจทย์การออมเงินของผู้ฝากรายย่อยมากขึ้นนายอภิรมย์ กล่าวว่า ในปีนี้ ธ.ก.ส. ตั้งเป้าหมายมุ่งสู่การเป็นศูนย์กลางการเงินภาคเกษตรและชนบท โดย ตั้งเป้าสินทรัพย์ 1.74 ล้านล้านบาท สินเชื่อ 1.46 ล้านล้านบาท เพิ่มขึ้น 9.3 หมื่นล้านบาท เงินฝาก 1.51 ล้านล้านบาท เพิ่มขึ้น 5.75 หมื่นล้านบาท เอ็นพีแอลไม่เกิน 4% คุณภาพ ชีวิตเกษตรกรดีขึ้น 85% กำไรสุทธิ 8,099 ล้านบาท ซึ่งปัจจุบันมียอดเงินฝาก 1.4-1.5 ล้านล้านบาท เป็นเงินฝากเกษตรกรรายย่อยกว่า 3 แสนล้านบาท เพิ่มขึ้น 1 หมื่นล้านบาท หรือเติบโต 3.5%